Die huidige vorm van die Psalmboek het onge­veer 200 vC tot stand gekom. ’n Finale redakteur/redaksie het die boek in vyf dele met ’n lofprysingsformule aan die einde van elkeen ingedeel (1–41; 42–72; 73–89; 90–106; 107–150). Daarmee het die Psalm­bundel, net soos die Pentateug*, in die ná-ballingskapstyd ’n wetskarakter verkry. Die boek het ’n leesteks geword wat aanbidders ook kon mediteer.
Elke soort psalm bestaan uit elemente, wat soms van mekaar verskil of met mekaar oorvleuel. Byvoorbeeld, ’n himne/loflied (146) vertoon normaalweg ’n drie­deling. Bidders word opgeroep om God te loof (“halleluja”); dan verskaf die lied redes waarom God geloof moet word; ten slotte word bidders weer tot God se lof opgeroep. Die basiese elemente van ’n klaaglied (13) is die volgende: Uit nood roep iemand God by die Naam aan; dan beskryf die noodlydende die nood – waarom-vrae oor siekte, vyand, sonde, katastrofe; die psalmis doen dan ’n gebed om verlossing; ’n belydenis van vertroue volg hierop; die lied eindig met himniese elemente waarin die bidder God loof. Vormelemente van die danklied (116) sluit ’n dankberig, belofte oor ’n offer en lofprysings in. In onderskeid tot die loflied het ’n danklied ’n dubbele spreekrigting. Die dankbare psalmis praat enersyds met God en andersyds met die kultusgemeente.
XHOSAS EN DIE CHRISTELIKE GELOOF. Die verspreiding van die Christelike geloof* onder Xhosas in die 19de eeu, kan rofweg in drie fases ingedeel word. Die eerste, van die einde van die 18de eeu tot 1820, is ’n tyd toe daar onder die Xhosas ’n verskeidenheid religieuse simbole in omloop was met tradisionele godsdiens die aanvaarde… Lees Meer »
Xerxes is die naam van twee Persiese konings: ‑Xerxes I, wat in die Ou Testament* be­kend staan as Ahasveros*, het van 484 tot 465 oor die Persiese Ryk* regeer. Hy was die oudste seun van Darius*1 die Grote. Die Griekse geskiedskrywer Herodotus het hom beskryf as ambisieus, wreed, onverdraagsaam, ’n briljante soldaat, jaloers en ’n… Lees Meer »